stanford-oval/wikipedia huggingface dataset:
תיבת הילוכים
הילוכים באופניים > אופן פעולת ההילוכים באופניים

כדי לקבל יחסי העברה שונים, יש לשלב זוגות גלגלי שיניים שונים. דבר זה מושג על ידי הסטת השרשרת בין גלגלי השיניים. כדי להסיט את השרשרת, משתמש רוכב האופניים בידיות קטנות, הנמצאות, על פי רוב, על כידון האופניים. הידיות מותחות כבלי מתכת דקים המתוחים לאורך שלדת האופניים. כבלי המתכת מזיזים מנגנונים שתפקידם להסיט את השרשרת בין גלגלי השיניים השונים. 
ישנם שני מנגנונים להסטת השרשרת:
זרוע מתכת קצרה (במקרה שגלגלי השיניים נמצאים על הציר של הדוושות) המסיטה את השרשרת ימינה ושמאלה בין גלגלי השיניים הקדמיים.
השרשת עוברת דרך גלגל שיניים קטן, גלגל שיניים זה מורכב על זרוע מתכתית, כך שהכבלים הדקים מסיטים את הזרוע ימינה ושמאלה ומאפשרים לשרשרת להימצא על אחד מגלילי השיניים המצויים על ציר הגלגל האחורי.
לכל ציר עם גלגלי שיניים יש ידית האחראית להסטת השרשרת. הידיות בהם משתמש הרוכב כדי להחליף את ההילוכים מופיעות בתצורות שונות:
ידיות בהן ישנה הסטה קבועה בין הילוך להילוך (מצוידות במחוג קטן המורה על ההילוך).
ידיות המותחות את הכבלים ללא מרווח קבוע בין הילוך להילוך. במקרה כזה, נדרש הרוכב להסיט לבד את הידית עד שירגיש בהעברת ההילוך.
ידיות עם הסטה קבועה. אך לכל ציר יש שתי ידיות, אחד להעלות הילוך ואחד להוריד.
מערכת העברת הילוכים המורכבת על ידיות האחיזה בדומה להפעלת המצערת באופנוע.
הערות שוליים

↑  כמו גלגל
| --- | --- |
בקרת זהויות :  NLI: 987007295696505171  BnF: cb11941321q (data)  GND: 4020807-2  LCCN: sh85010406  NDL: 01181410 
כיוון תנועת הגלגלים והחישוב לכך - הגדילו תמונה זו
גלגל השיניים מחובר בצורה בלתי קשיחה, בעוד שיני הכלב מחוברות בצורה קשיחה
שיני כלב עם סנכרון
ידית הילוכים
גלגל השיניים הגדול (אדום) נקרא טבעת (Ring), ארבעת גלגלי השיניים (כחול) מחוברים לנושא המזלות (Planet Carrier), וגלגל השיניים הפנימי (צהוב) נקרא שמש (Sun)
תיבת הילוכים רציפה מבוססת רצועה
תאונת הרכבת בסרי לנקה (2004)

| --- | --- |

 תאריך:  26 בדצמבר 2004 
 גורם:  רעידת האדמה באוקיינוס ההודי 
 קואורדינטות:  6°10′08″N 80°05′27″E﻿ / ﻿6.168889°N 80.090833°E﻿ / 6.168889; 80.090833
 הרוגים:  900 
  (למפת סרי לנקה מוגדלת) קולומבו סרי ג'ייוורדנפורה קוטה  קאנדי טרינקומלי קאלמונאי אנוראדאפורה ג'פנה קורונגלה רטנאפורה גאלה בדולה מפרץ בנגל תאונת הרכבת בסרי לנקה(למפת סרי לנקה רגילה) קולומבו סרי ג'ייוורדנפורה קוטה  קאנדי טרינקומלי קאלמונאי אנוראדאפורה ג'פנה קורונגלה רטנאפורה גאלה בדולה מפרץ בנגל תאונת הרכבת בסרי לנקה
 
תאונת הרכבת בסרי לנקה (2004) היא אסון הרכבת הגדול ביותר בהיסטוריה העולמית לפי מספר הרוגים, ונהרגו בו לפחות 1,700 בני אדם. האסון התרחש כאשר רכבת נוסעים צפופה נסחפה בצונאמי בסרי לנקה בעקבות רעידת האדמה והצונאמי באוקיינוס ההודי (2004). הצונאמי גרם ליותר מ-30,000 מתים ולנזקים של מיליארדי רופי באזורי החוף של סרי לנקה.
הרכבת

רכבת מס' 50 של מטרה אקספרס הייתה רכבת רגילה שפעלה בין הערים קולומבו ומטארה (אנ'). המסלול עובר לאורך החוף הדרום מערבי של סרי לנקה, ובטלוואטה, כ-200 מטר מהים. ב־26 בדצמבר 2004, במהלך חופשת הירח המלא הבודהיסטי וסוף השבוע של חופשת חג המולד, הרכבת יצאה מקולומבו מעט אחרי 6:50 בבוקר כשעליה למעלה מ-1,500 נוסעים בתשלום ומספר לא ידוע של נוסעים ללא תשלום.
הרכבת נגררה על ידי קטר מס' 591 מניטובה, רכבת מסוג M2a של סרי לנקה (אנ') שנבנתה בשנת 1956 על ידי ג'נרל מוטורס דיזל מקנדה כדגם EMD G12.
ניסיונות לעצור את הרכבת

תחנת הניטור הסיסמית של סרי לנקה ליד קאנדי ראתה את רעידת האדמה תוך דקות, אך לא חזתה שצונאמי יגיע לאי. כאשר דיווחי צונאמי הגיעו לראשונה למראדנה (אנ'), פקידים הצליחו לעצור שמונה רכבות שנוסעות בקו החוף, אך לא הצליחו להגיע למטרה אקספרס.
המאמצים לעצור את הרכבת באמבאלנגודה (אנ') נכשלו. ניסיונות להגיע לעובדי תחנות דרומיות יותר נכשלו מכיוון שהם נמלטו או נהרגו מהצונאמי.
גלי צונאמי פוגעים ברכבת הצפופה

בשעה 9:30 בבוקר, בכפר פרליה (אנ'), הגיעו לחוף גלי הצונאמי הראשונים. הרכבת נעצרה כשמים זרמו סביבה, ונשמעה אזעקה להתריע על העלייה במפלס המים. מאות מקומיים, שהאמינו שהרכבת בטוחה, טיפסו לתקרת הקרונות כדי להימנע מהיסחפות. אחרים עמדו מאחורי הרכבת, בתקווה שהיא תגן עליהם מעוצמת המים. הגל הראשון הציף את הקרונות וגרם לבהלה בקרב הנוסעים. עשר דקות לאחר מכן גל אדיר סחף את הרכבת וריסק אותה על העצים והבתים שלאורך המסילה, מוחץ את האנשים שתפסו מחסה ברכבת.
שמונת הקרונות היו כל כך עמוסים באנשים עד שלא ניתן היה לפתוח את הדלתות, והטביעו כמעט את כולם בפנים בגלי צונאמי שהגיעו מספר פעמים נוספות. הנוסעים על גבי הרכבת הושלכו מהקרונות שנעקרו, ורובם טבעו או נמחצו על ידי פסולת. קטר מס' 591 מניטובה נסחף 100 מטר, ושקע בביצה. נהגי הרכבת, המהנדסת ג'נאקה פרננדו והעוזרת סיוואלוגנתן מתו בעמדותיהם. ההערכות שהצונאמי היה 7.5 עד 9 מטרים מעל פני הים ו־2 עד 3 מטרים גבוה מהחלק העליון של הרכבת.
נפגעים

בשל ההיקף העצום של אסון הצונאמי, הרשויות המקומיות לא הצליחו להתמודד עם ההרס, ושירותי החירום והצבא לא יכלו לבצע חילוץ מיידי. למעשה, לשלטונות סרי לנקה לא היה מושג היכן הייתה הרכבת במשך מספר שעות עד שזוהתה על ידי מסוק צבאי בסביבות השעה 16:00. עשרות בני אדם שנפצעו קשה באסון מתו בהריסות במהלך היום, וגופות רבות לא חולצו במשך למעלה משבוע. כמה משפחות ירדו לאזור בניסיון למצוא את קרוביהן בעצמן. צוות זיהוי פלילי מקולומבו צילם את הגופות שלא זוהו ולקח טביעת אצבע שלהן כדי שיתאפשר לזהותן לאחר קבורת הגופות.
לפי הרשויות בסרי לנקה, רק כ-150 אנשים ברכבת שרדו. מספר ההרוגים המוערך עומד על לפחות 1,700 אנשים, וככל הנראה מספר ההרוגים האמיתי עומד על למעלה מ-2,000, אם כי רק כ-900 גופות נמצאו, שכן גופות רבות נסחפו לים או נלקחו על ידי קרובי משפחה. גם העיירה פרליה נהרסה, ונהרגו בה מאות אזרחים. יותר מ-200 מהגופות שנשלפו לא זוהו, והן נקברו שלושה ימים לאחר מכן בטקס בודהיסטי ליד מסילת הרכבת.
הנצחה

טקסי יום השנה הראשון לאסון נערכו בעיירה שנבנתה מחדש לצד מסילת הברזל, שעדיין עובר עליה קו מקולומבו לגאלה, ומועסק בה אותו שומר, וו. קארונאטילקה, שהיה על הרכבת ושרד את האסון. קטר מס' 591 מניטובה ושניים מהקרונות שניזוקו, שוקמו מחדש.
הערות שוליים

↑  סוכנויות הידיעות, אסיה זוכרת את נפגעי הצונאמי, 6 שנים אחרי, באתר nrg‏, 26 בדצמבר 2010
↑  רוני לוית, ‏והמספר הנוסף, באתר גלובס, 13 במאי 2010
↑  Carl Strand and John Masek, ed. (באוגוסט 2008). Sumatra-Andaman Islands Earthquake and Tsunami of December 26, 2004: Lifeline Performance. Reston, VA: ASCE Press, Technical Council on Lifeline Earthquake Engineering. ISBN 978-0-7844-0951-0. אורכב מ-המקור ב-2013-10-24. נבדק ב-2012-07-11. {{cite book}}:  (עזרה)
↑  Steele, Jonathan (2004-12-29). "One train, more than 1,700 dead". the Guardian (באנגלית). נבדק ב-2018-10-02.
↑  "The Tsunami's Wake". TIME.com. נבדק ב-2018-10-02.
↑  אבי בליזובסקי, שנה לצונאמי - טקסי זכרון, חשבון נפש והמתנה למערכות ההתראה, באתר הידען, ‏2005-12-26
↑  Dissanayake, Samanthi (26 בדצמבר 2005). "Divided island remembers tsunami". BBC. נבדק ב-12 במרץ 2016. {{cite news}}:  (עזרה)
דייוויד ואלאדאו

דייוויד גוֹנְסַלְבֶשׁ ואלאדאו (באנגלית: David Goncalves Valadao; נולד ב-14 באפריל 1977) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-22 של מדינת קליפורניה. מחוז זה חולש על עמק סן חואקין, מחוז קינגס וחלקים ממחוזות פרסנו, קרן וטולאייר, והערים קואלינגה, דלאנו, הנפורד וחלק מבאסקרספילד. בעבר ייצג את המחוז ה-21 בשנים 2013–2019, אך בבחירות 2018 הפסיד לטי.ג'יי. קוקס ולא נבחר אל הקונגרס ה-116 של ארצות הברית. כעבור שנתיים, בבחירות 2020, התמודד מול קוקס בשנית ונטל מידיו בחזרה את מושבו בבית הנבחרים.
ביוגרפיה

ואלאדאו נולד וגדל בהנפורד, מושב המחוז של מחוז קינגס בקליפורניה. הוריו היגרו לארצות הברית מפורטוגל, ואביו גדל באיים האזוריים. בריאיון עיתונאי מ-2013 ציין ואלאדאו כי הוריו היו רשומים כחברים במפלגה הדמוקרטית, אך מאוחר יותר עברו אל שורות המפלגה הרפובליקנית. בשנת 1995 השלים את לימודיו התיכוניים בתיכון הנפורד. בשנים 1996–1998 למד במכללת הסקוואים (College of the Sequoias) שבעיר וייסייליה, אך לא סיים את לימדיו הגבוהים. ב-1969 הקים אביו רפת במחוז קינגס, וב-1992 ואלאדאו נכנס כשותף במשק החלב המשפחתי.
בשנת 2010 הודיע ואלאדאו הודיע על התמודדותו לאספה המדינתית של קליפורניה מטעם מחוז הבחירה ה-30. כהונתו החלה ב-6 בדצמבר 2010 ותמה ב-30 בנובמבר 2012, לאחר היבחרו אל הקונגרס ה-113 של ארצות הברית. באוגוסט 2011 הודיע ואלאדאו כי יתמודד לבית הנבחרים של ארצות הברית במחוז הקונגרס ה-21 של קליפורניה. המחוז היה בעבר מחוז הקונגרס ה-20, שיוצג בידי ג'ים קוסטה מהמפלגה הדמוקרטית, אך חלוקה מחדש של מחוזות בחירה העבירה את רוב חלקו של המחוז בפרזנו אל מחוז ה-16 החדש, וקוסטה בחר להתמודד שם. לאחר שזכה במועמדות מפלגתו ב-5 ביוני 2012, גבר על יריבו ג'ון הרננדז עם 58% מקולות הבוחרים.
בבחירות 2014 נבחר לתקופת כהונה שנייה, לאחר שניצח את המועמדת הדמוקרטית אמנדה רנטריה, שהייתה עוזרת אישית עבור הסנאטוריות דבי סטייבנו ודיאן פיינסטיין. ביום הבחירות הכלליות ניצח אותה בקלות עם כ-58% מהקולות. גם בבחירות 2016 נבחר מחדש לתקופת כהונה נוספת, עם 56.7% מהקולות. בבית הנבחרים הביע עמדות שמרניות. הוא הצביע נגד צעד ששם לעצמו למטרה לאסור אפליה תעסוקתית על רקע נטייה מינית, ולפי האתר FiveThirtyEight הוא הצביע עם האג'נדה של נשיא ארצות הברית דונלד טראמפ ב-99% מהזמן. הוא תמך בביטול חוק הגנת החולה וטיפול בר השגה ומתנגד להפלות. ב-2017 נכנס לרשימה שחורה של ממשלת אזרבייג'ן, לאחר שביקר בארמניה ובטריטוריה השנויה במחלוקת נגורנו קרבאך, אשר נמצאת תחת ריבונות אזרית אך מאוכלסת ברוב ארמני ונשלטת דה פקטו בידיהם.
בבחירות 2018 התמודד לתקופת כהונתו הרביעית בבית הנבחרים. הוא ניצב בפני המהנדס טי.ג'יי. קוקס, מועמד המפלגה הדמוקרטית. בליל הבחירות, ובמשך מספר ימים לאחריו, ואלאדאו הוביל מבחינת קולות הבוחרים, אולם ספירת ההצבעות לקוקס הובילה אותו למקום הראשון ב-26 בנובמבר. עד 28 בנובמבר, אמצעי תקשורת מרכזיים הכריזו על קוקס כמנצח בבחירות אלה, כשוואלאדאו הודה בתבוסתו בשבוע שלאחר מכן. הניצחון של קוקס נחשב למהפך, שכן מרבית הפרשנים הפוליטיים ייחסו לוואלאדאו את מעמד המנצח המשוער. בכך נגדעה כהונתו הרצופה של ואלאדאו, והוא לא הושבע אל הקונגרס ה-116 של ארצות הברית.
בשנת 2020 החליט להתמודד בשנית מול קוקס. בתוך חודש בודד הצליח לגייס 530 אלף דולר אמריקני, והיה להוט לשוב אל מושבו בקונגרס של ארצות הברית. ביום הבחירות הכלליות גבר על קוקס עם כ-51% קולות. לצד יאנג קים ומישל סטיל, נעשה לאחד משלושת הרפובליקנים שהדיחו דמוקרטים מכהנים ממושביהם בבית הנבחרים לראשונה מאז 1998. ב-3 בינואר 2021 אמור היה להישבע אל הקונגרס ה-117 של ארצות הברית, אך הוא נמנע מכך לאחר ששהה בבידוד בעקבות מגפת הקורונה בארצות הברית.
הערות שוליים

↑  Tracking Congress In The Age Of Trump, באתר FiveThirtyEight‏, 3 בינואר 2021 (באנגלית)
↑  Azerbaijan Blacklists Three U.S. Lawmakers For Visiting Nagorno-Karabakh, באתר Radio Free Europe/Radio Liberty‏, 23 בספטמבר 2017 (באנגלית)
↑  אדם נגורני, David Valadao Concedes House Race in Another Setback for California Republicans, באתר הניו יורק טיימס, 6 בדצמבר 2018 (באנגלית)
↑  גרייס סג'רס, Republican David Valadao concedes in contested California House race, באתר CBS News‏, 6 בדצמבר 2018 (באנגלית)
↑  ג'וליסה זוואלה, David Valadao hauls in over $530,000 in one month, באתר הסנטינל, 15 באוקטובר 2019 (באנגלית)
↑  Former House Republican flips central California seat, באתר AP‏, 27 בנובמבר 2020 (באנגלית)
| --- | --- |
בקרת זהויות :  SNAC: w6h52hm7  US Congress: V000129
החלטה ES-10/23 של העצרת הכללית של האו"ם

| --- | --- |
 תאריך:  10 במאי 2024
 סיכום הצבעה:  143 הצביעו בעד 9 הצביעו נגד 25 נמנעו 16 נעדרו 
 תוצאה:  ההחלטה עברה
 
החלטה ES-10/23 של העצרת הכללית של האו"ם היא החלטה של מושב החירום העשירי של העצרת הכללית של האו"ם (אנ'), שמשדרגת את מעמדה של הרשות הפלסטינית באו"ם למדינה משקיפה, מבלי לקבל אותה כחברה מלאה. ההחלטה דחקה במועצת הביטחון לשקול בחיוב את בקשתה של הרשות הפלסטינית. לפי ההחלטה, מעמדה של הנציגות הפלסטינית ישודרג, ותהיה לה הזכות לשבת בעצרת הכללית בין מדינות אחרות לפי סדר אלפביתי, ולא במושב המשקיפה בחלק האחורי בו ישבה עד להחלטה. אמנם, ההחלטה גם מבהירה כי "למדינת פלסטין, בתפקידה כמדינה משקיפה, אין זכות הצבעה בעצרת הכללית, וההחלטה לא מעלה את מעמדה במוסדות האו"ם".
ההחלטה התקבלה ב-10 במאי 2024, כאשר 143 מדינות הצביעו בעד, 25 נמנעו, 16 לא הצביעו ותשע הצביעו נגד. תשע המדינות שהתנגדו להחלטה היו ארגנטינה, צ'כיה, הונגריה, ישראל, מיקרונזיה, נאורו, פלאו, פפואה גינאה החדשה וארצות הברית.
זכויות נוספות לרשות הפלסטינית

הזכויות הנוספות שניתנו לרשות הפלסטינית בהחלטה הן כדלקמן:
(א) הזכות לשבת בין המדינות החברות באו"ם בסדר אלפביתי;
(ב) הזכות להירשם ברשימת הדוברים לפי הסעיפים שעל סדר היום שאינם נושאים הקשורים לפלסטין והמזרח התיכון;
(ג) הזכות להצהיר הצהרות בשם קבוצה, לרבות בקרב נציגי קבוצות גדולות;
(ד) הזכות להגיש הצעות ותיקונים ולהציגם, לרבות בעל פה, לרבות בשם קבוצה;
(ה) הזכות לתת שותפה להצעות ותיקונים, לרבות מטעם קבוצה;
(ו) הזכות להשמיע הסברים להצבעה בשם המדינות החברות בקבוצה;
(ז) זכות התגובה לגבי עמדות של קבוצה;
(ח) הזכות להעלות הצעות פרוצדורליות, לרבות הצעות לסדר ובקשות להעלות הצעות להצבעה, לרבות הזכות לערער על החלטת היושב ראש, לרבות בשם קבוצה;
(ט) הזכות להציע נושאים שייכללו בסדר היום הזמני של הישיבות הרגילות או המיוחדות והזכות לבקש הכללת סעיפים משלימים או נוספים בסדר היום של מושבים רגילים או מיוחדים;
(י) זכותם של חברי המשלחת של הרשות הפלסטינית להיבחר כנציגים במליאה ובוועדות הראשיות של העצרת הכללית;
(יא) הזכות להשתתפות מלאה ואפקטיבית בוועידות האומות המאוחדות ובוועידות ובישיבות בינלאומיות שהתכנסו בחסות האספה הכללית או, לפי העניין, בחסות אורגנים אחרים של האומות המאוחדות.
לרשות הפלסטינית אין זכות הצבעה בעצרת הכללית וההחלטה אינה משנה זאת.
תגובות

ארגנטינה ארגנטינה: למרות ההכרה במדינת פלסטין ב-2010, ארגנטינה הצביעה נגד ההחלטה בהוראת הנשיא חאבייר מיליי, שאמר קודם לכן כי התייצבות לצד ישראל היא "חובה מוסרית". שגריר ארגנטינה באו"ם ריקרדו לאגוריו (ספ') אישר כי ארגנטינה הצביעה בהתאם להנחיות הנשיא מיילי ושרת החוץ דיאנה מונדינו.
הרפובליקה העממית של סין הרפובליקה העממית של סין: שגריר סין באו"ם פו קונג הצהיר כי "זו האחריות המשותפת של הקהילה הבינלאומית לתמוך ולקדם את תהליך המדינה הפלסטינית העצמאית, ולספק תמיכה חזקה ביישום פתרון שתי המדינות ושלום בר קיימא במזרח התיכון".
שווייץ שווייץ: שגרירת שווייץ לאו"ם, פסקלה כריסטין באריסוויל, הביעה את תמיכתה של שווייץ בפתרון שתי המדינות, וקבעה כי רק פתרון משא ומתן בו שתי מדינות - ישראל ופלסטין - חיות זו לצד זו בשלום ובביטחון יכול להוביל לשלום בר קיימא. השגרירה באריסוויל גם הביעה דאגה עמוקה מהמצב הקטסטרופלי במלחמת חרבות ברזל, והצהירה כי הוא עלול להחמיר עוד יותר במקרה של מתקפה צבאית ישראלית גדולה ברפיח.
ראו גם

החלטה ES-10/21 של העצרת הכללית של האו"ם
הערות שוליים

1 2 3  "UN General Assembly presses Security Council to give 'favourable consideration' to full Palestinian membership | UN News". news.un.org (באנגלית). 2024-05-10. נבדק ב-2024-05-10.
↑  Borger, Julian; Tondo, Lorenzo (2024-05-10). "UN general assembly votes to back Palestinian bid for membership". The Guardian (באנגלית בריטית). ISSN 0261-3077. נבדק ב-2024-05-10.
↑  Oladipo, Gloria; Ambrose, Tom; Clinton, Jane (10 במאי 2024). "Israel-Gaza war live: UN passed resolution for security council to reconsider and support Palestine membership". The Guardian. ארכיון מ-10 במאי 2024. נבדק ב-10 במאי 2024. {{cite web}}:  (עזרה)
1 2  "Admission of new Members to the United Nations :: resolution /: adopted by the General Assembly". United Nations Digital Library System. 2024-05-10. נבדק ב-2024-05-11.
↑  Nibieskikwiat, Natasha (11 במאי 2024). "Alianza de Javier Milei con Israel: Argentina votó en contra de la entrada de Palestina a las Naciones Unidas" [Alliance of Javier Milei with Israel: Argentina voted against the entry of Palestine to the United Nations]. Clarín (בספרדית). נבדק ב-11 במאי 2024. {{cite news}}:  (עזרה)
↑  "Argentina votó en contra del ingreso de Palestina como miembro de la ONU" [Argentina voted against the entry of Palestine as member of the UN]. Radio 3 (בספרדית). 11 במאי 2024. נבדק ב-11 במאי 2024. {{cite news}}:  (עזרה)
| האומות המאוחדות |
| --- | --- | --- |
| חברים | מדינות החברות באומות המאוחדות | האומות המאוחדות |
| ארגוני האו"ם | העצרת הכללית • מועצת הביטחון • המועצה הכלכלית-חברתית • מועצת הנאמנות • המזכירות • בית הדין הבין-לאומי לצדק | האומות המאוחדות |
| החלטות האו"ם | החלטות העצרת הכללית • החלטות מועצת הביטחון | האומות המאוחדות |
| ערכים נוספים | מגילת האומות המאוחדות • קריאות לשינויים במועצת הביטחון של האו"ם • זכות הווטו במועצת הביטחון של האו"ם | האומות המאוחדות |
פרנץ' היל

ג'יימס פרנץ' היל (באנגלית: James French Hill; נולד ב-5 בדצמבר 1956) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת ארקנסו. מחוז קונגרס זה כולל בתוכו את עיר הבירה של ארקנסו ליטל רוק, כמו גם את מרבית פרווריה.
ביוגרפיה

היל נולד בליטל רוק, בירת ארקנסו. הוא השלים לימודי תואר ראשון באוניברסיטת ואנדרבילט השוכנת בטנסי, וכמו כן קיבל תואר מנהל מוסמך מבית הספר אנדרסן לניהול של אוניברסיטת קליפורניה בלוס אנג'לס. בשנים 1982–1984 היה היל עוזרו של הסנאטור הרפובליקני ג'ון טאוור מטקסס, והיה חבר בסגל ועדת הבנקאות, השיכון והעניינים האורבניים של הסנאט של ארצות הברית.
בשנים 1989–1991 היה סגן עוזר מזכיר האוצר לענייני מימון חברות, ולאחר מכן המשיך לשרת בממשלה הפדרלית החל מ-1991 ועד 1993 כמזכיר ניהולי במועצה הלאומית לכלכלה תחת נשיא ארצות הברית ג'ורג' הרברט ווקר בוש. לאחר שייסד את החברה, היה היל יושב ראש מועצת המנהלים של "תאגיד דלתא לבנקאות ונאמנות" (Delta Trust and Banking Corporation) ששכן בליטל רוק, עד שנרכש ב-2014 בידי בנק סימונס.
במהלך בחירות 2014 התמודד היל אל בית הנבחרים של ארצות הברית במחוז הקונגרס השני של ארקנסו, אחרי שנציג המחוז המכהן טים גריפין הודיע על פרישות מהקונגרס לקראת התמודדותו לתפקיד סגן המושל. בבחירות הכלליות גבר על פט הייז, ראש העיר צפון ליטל רוק ברוב של כ-52% מקולות הבוחרים. הוא הושבע לתפקידו עם התכנסות הקונגרס ה-114 של ארצות הברית.
היל נבחר מחדש אל הקונגרס בבחירות 2016 ובבחירות 2018. נכון לספטמבר 2018, היל הצביע עם סיעתו ב-95% מהמקרים ובהתאם לעמדתו של הנשיא דונלד טראמפ ב-96.6% מהמקרים. למשל, ב-4 במאי 2017, הצביע בעד ביטול חוק הגנת החולה וטיפול בר השגה ובמקום זאת להעביר את "חוק הבריאות האמריקאי". במהלך מגפת הקורונה בארצות הברית, שיבח היל את ניהולו של טראמפ את המשבר. בבחירות 2020 נבחר מחדש.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  ג'. ד. האריסון, Meet the small business owners who were just sworn in to Congress, באתר וושינגטון פוסט, 6 בינואר 2015 (באנגלית)
↑  מליאה הארגט, Hill said to be first Catholic in Second District seat, באתר Arkansas Catholic‏, 14 בנובמבר 2014 (באנגלית)
↑  ארון בייקופי, Tracking J. French Hill In The Age Of Trump, באתר FiveThirtyEight‏, 30 בינואר 2017 (באנגלית)
↑  פרנק א. לוקווד, Hill, Elliott in tight race for U.S. House seat, באתר Arkansas Online‏, 18 באוקטובר 2018 (באנגלית)
| --- | --- |
בקרת זהויות :  SNAC: w6f48mcn  US Congress: H001072
אדנה צ'אפי

| --- | --- |

 לידה:  14 באפריל 1842 אורוול, אוהיו, ארצות הברית  
 פטירה:  1 בנובמבר 1914 (בגיל 72) לוס אנג'לס, קליפורניה, ארצות הברית  
 מקום קבורה:  בית הקברות הלאומי ארלינגטון 
 מדינה:  ארצות הברית 
 צאצאים:  אדנה צ'אפי 
 השתייכות:  הצבא האמריקני צבא ארצות הברית
 תקופת הפעילות:  1861–1906 (כ־45 שנים)
 דרגה:   לוטננט גנרל
 תפקידים בשירות
 מפקד חיל המשלוח לסין מפקד מחלקת המזרח ראש מטה צבא ארצות הברית
 פעולות ומבצעים
 מלחמת האזרחים האמריקנית מלחמות האינדיאנים מלחמת ארצות הברית–ספרד מרד הבוקסרים מלחמת ארצות הברית–הפיליפינים
 
אדנה רומנסה צ'אפי (באנגלית: Adna Romanza Chaffee;‏ 14 באפריל 1842 – 1 בנובמבר 1914) היה לוטננט גנרל בצבא ארצות הברית. צ'אפי נטל חלק במלחמת האזרחים האמריקנית ובמלחמות האינדיאנים, מילא תפקיד מפתח במלחמת ארצות הברית–ספרד, ונלחם במרד הבוקסרים בסין. הוא היה ראש מטה צבא ארצות הברית מ-1904 עד 1906, ופיקח על שינוי מרחיקי לכת של הארגון והדוקטרינה בצבא.
ביוגרפיה > ראשית חייו ומלחמת האזרחים

צ'אפי נולד באורוול, אוהיו ב-14 באפריל 1842. כאשר פרצה מלחמת האזרחים האמריקאית ביולי 1861, צ'אפי התגייס לצבא האיחוד כטוראי ברגימנט הפרשים ה-6 של ארצות הברית. בשנת 1862 הועלה צ'אפי לדרגת סמל והשתתף במערכת חצי האי ובקרב אנטיאטם. בספטמבר של אותה שנה מונה לסמל הראשון של פלוגה K. הוא הוסמך כלוטננט משנה במאי 1863. רגימנט הפרשים ה-6 שלו, בשירות מנותק מדיוויזיית הפרשים ה-1 של הגנרל ג'ון בופורד, על אף שמספרם היה גדול יותר, תקף רגימנט פרשים של הקונפדרציה בפיירפילד, פנסילבניה, ממש מחוץ לגטיסבורג ב-3 ביולי 1863. בפעולה שלאחר מכן, הוא נפצע והוחזק לזמן קצר כשבוי של הקונפדרציה. הוא שירת ברגימנט הפרשים ה-6 למשך שארית המלחמה, כשהוא פצוע פעמיים. בפברואר 1865, הוא הועלה לדרגת לוטננט ראשון. על פעולותיו "האמיצות והראויות" בקרב על בית המשפט דינווידי, הוא קיבל דרגת ייצוג של קפטן.
לאחר המלחמה, הפך צ'אפי לחבר במסדר הצבאי של הלגיון הנאמן של ארצות הברית.
ביוגרפיה > מלחמות האינדיאנים

צ'אפי החליט להישאר בצבא לאחר המלחמה. הוא הוצב בגבול המערבי, ובאוקטובר 1867 הועלה לדרגת קפטן. במשך שלושים השנים הבאות שירת במלחמות האינדיאנים, נלחם במישורים המרכזיים ובשבטים הדרום-מערביים. בשנת 1868, הוא קיבל דרגת מייג'ור על פעולותיו ב-Paint Creek, טקסס. בשנים הבאות, הוא לחם פעמים רבות באינדיאנים, בעיקר בנהר האדום, טקסס, ב-1874, וב-Big Dry Wash, בטריטוריית אריזונה, ב-1882, בעבורם קיבל את דרגת לוטננט קולונל.
ביולי 1888, הוא הועלה לדרגת קבע של מייג'ור והועבר לרגינט הפרשים ה-9. מ-1894 עד 1896, הוא היה מדריך טקטיקות בבית הספר לחי"ר ולפרשים של הצבא בפורט לוונוורת'. ביוני 1897 הועלה לדרגת קולונל והועבר לרגימנט הפרשים ה-3, שם שירת כמפקד בית הספר לפרשים בפורט ריילי עד 1898.
ביוגרפיה > מלחמת ארצות הברית–ספרד

עם פרוץ מלחמת ארצות הברית–ספרד ב-1898, צ'אפי קיבל פיקוד על בריגדה וקודם לדרגת בריגדיר גנרל של המתנדבים במאי אותה שנה, וביולי לאחר הניצחון באל-קני, למייג'ור גנרל של המתנדבים. מסוף 1898 עד מאי 1900, הוא שימש כראש המטה של המושל הצבאי של קובה, גנרל לאונרד ווד, וקיבל דרגת קבע של קולונל במאי 1899. הוא היה חבר באגודה של צבא סנטיאגו, חברה צבאית לקצינים ששירתו בקובה.
ביוגרפיה > מרד הבוקסרים

ביוני 1900 פרץ מרד הבוקסרים בסין. קולונל צ'אפי נשלח לסין ביולי כמפקד משלחת הסיוע לסין של צבא ארצות הברית. המשלחת הייתה חלק מהכוח הבינלאומי שנשלח לחלץ אזרחים מערביים ויפנים ולהפיל את המרד. צ'אפי השתתף במשלחת Gaselee ולאחר מכן בקרב על פקין, שבו אנשי הנציגות חולצו. בשנים 1900–1901 נכללו כוחות אמריקאים בכיבוש בעלות הברית של פקין (בייג'ינג). בתור המפקד האמריקני החל צ'אפי בפעולות בריאות הציבור, הסעד והמשטרה בשיתוף פעולה עם פקידים סיניים.
לדברי צ'אפי, "[אני] יכול לומר בוודאות שבמקום שבו נהרג בוקסר אמיתי אחד, נהרגו חמישים קולים או פועלים בלתי מזיקים, כולל לא מעט נשים וילדים."
צ'אפי הגיע למסקנה שסינים מכבדים רק את הכוח החזק יותר. הוא הועבר מחדש לפיליפינים, הוא יישם את הלקחים שם, בשילוב אמצעי נדיבות ובריאות הציבור בכוח ושיתוף פעולה עם גורמים מקומיים.
צ'אפי היה אחד ממייסדי המסדר הצבאי של הדרקון, חברה צבאית לקצינים ששירתו בסין במהלך מרד הבוקסרים. הוא כיהן כנשיא החברה מיום היווסדה בשנת 1900 ועד מותו.
ביוגרפיה > הפיליפינים ופרישה

בפברואר 1901 הועלה צ'אפי לדרגת מייג'ור גנרל בצבא הסדיר. מיולי אותה שנה ועד אוקטובר 1902, הוא שירת כמפקד הכוחות האמריקאים בפיליפינים, לאחר פירוק הממשל הצבאי האמריקני תחת הגנרל ארתור מקארתור הבן ומוסד השלטון האזרחי תחת המושל הכללי ויליאם הווארד טאפט. צ'אפי פיקד על חיילי ארצות הברית במהלך החודשים האחרונים של השלב הראשוני של מלחמת ארצות הברית–הפיליפינים. בדצמבר 1901, הוא הטיל על הגנרל ג'ייקוב ה' סמית להתמודד עם ההתנגדות האנטי-אמריקאית במחוז סאמאר, וכתוצאה מכך מסע אכזרי שהוביל למותם של עד 2,000 אזרחים פיליפינים. צ'אפי הפך לחבר במסדר הצבאי של הקרבאו עבור יוצאי פיליפינים, וגם שימש כפרמאונט קארבאו במשך זמן מה.
באוקטובר 1902 הפך צ'אפי למפקד מחלקת המזרח, תפקיד שמילא עד אוקטובר 1903. בינואר 1904 הוא הועלה לדרגת לוטננט גנרל, ומ-9 בינואר 1904 עד 14 בינואר 1906 שירת כראש המטה של צבא ארצות הברית. לבקשתו שלו, צ'אפי יצא לגמלאות ב-1 בפברואר 1906.
גנרל צ'אפי קיבל את עיטור הצלב הגדול של לגיון הכבוד על ידי נשיא צרפת.
עם פרישתו, הוא עבר ללוס אנג'לס, שם מונה לנשיא מועצת העבודה הציבורית של העיר לוס אנג'לס.
משפחתו

צ'אפי היה נשוי פעמיים; בספטמבר 1867 התחתן עם קייט הייני ריינולדס, אלמנה צעירה שמתה שנתיים וחצי לאחר מכן.
בשנת 1875, הוא התחתן עם אנני פרנסס רוקוול. גם בנם אדנה ר. צ'אפי הבן הפך לגנרל והיה אחד מאבות כוחות השריון של צבא ארצות הברית, ועל שמו נקרא טנק קל, M24 צ'אפי.
לאחר מותו, צ'אפי נקבר בטקס צבאי מלא בבית הקברות הלאומי ארלינגטון ב-9 בנובמבר 1914, לאחר טקס הלוויה בכנסיית סנט ג'ון האפיסקופלית.  לאחר מותה שש שנים וחצי לאחר מכן, אשתו השנייה אנני נטמנה לצדו.